
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8
Poslovni broj: Pp-8879/2026


REPUBLIKA HRVATSKA

Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničarke Biljane Maljković,  u prekršajnom predmetu protiv I-okr. Moustafe Mohameda Ghariba Mohameda Nasar i  II-okr. Vetri Saravanan Ganesha Moorthy, povodom optužnog prijedloga MUP RH, PUZ, II. PP Zagreb klasa: 217-07/26-5/9728, ur. broj: 511-19-28-26-1 od 13. lipnja 2026. godine, zbog prekršajnog djela iz odredbe čl. 13. st. 1. Zakona o prekršajima protiv javnog reda i mira ("Narodne novine" br. 5/90, 30/90, 47/90,   55/1991, 29/1994, 114/2022, 47/2023), na temelju odredbe čl. 230. Prekršajnog zakona ("Narodne novine" br. 107/07, 39/13, 157/13, 110/15, 70/17,118/18, 114/22), dana 10. srpnja 2026. godine, izdaje

p r e k r š a j n i    n a l o g

	I-okrivljenik Moustafa Mohamed Gharib Mohamed Nasar, rođ. 14. svibnja 1994. godine, OIB 95168891674, državljanin Egipta, s prebivalištem u Zagrebu, Vučak 28,  prekršajno nekažnjavan,

II-okr. Vetri Saravanan Ganesha Moorthy, rođ. 10. svibnja 1971. godine, OIB 71746986762, državljanin Indije, sa stanom u Zagrebu, Vučak 28, prekršajno nekažnjavan, 
k r i v  i    s u 

I/ što su dana 19. travnja 2026. godine u 20:30 sati u Zagrebu, Vučak 28  nalazili se u stambenom objektu gdje su narušavali javni red i mir na način da su se fizički sukobili u zajedničkoj prostoriji – kuhinji koju koristi više stranih državljana (radnika) koji su ih razdvojili i na taj način prekinuli tučnjavu, a na što su okrivljeni potom nastavili vikati i galamiti jedan na drugoga, a što je dopiralo i na javnu površinu, uslijed navedenog događaja su zadobili vidljive tjelesne ozljede, a poradi čega im je pozvana Hitna medicinska pomoć, no obzirom da se navedeni događaj zbio u prostoriji koju koristi više osoba, a koje su ujedno i spriječile tučnjavu i na taj način spriječili daljnje narušavanje javnog reda i mira, a dok se vika i galama također čula na javnu površinu (otvoreni prozori),
dakle, što su narušavali javni red i mir,
čime su počinili prekršaj iz čl. 13. Zakona o prekršajima protiv javnog reda i mira,
pa im se temeljem cit. odredbe 
izriče

I-okr. novčana kazna u iznosu od 300,00 (tristo) eura
II-okr. novčana kazna u iznosu od 300,00 (tristo) eura


II/ Temeljem čl. 33. st.11. Prekršajnog zakona  I i II okrivljenici su obvezni platiti novčanu kaznu u korist Državnog proračuna i to u roku od 1 (jedan) mjesec po pravomoćnosti prekršajnog naloga, a u protivnom postupit će se prema odredbi čl. 34. Prekršajnog zakona. Okrivljenici se upozoravaju da ukoliko u roku koji im je određen za plaćanje novčane kazne uplate dvije trećine izrečene novčane kazne smatrat će se da je novčana kazna u cjelini uplaćena. 

[bookmark: _GoBack]III/ Temeljem čl. 139. st. 3. u vezi s čl. 138. st. 2. i 3. Prekršajnog zakona I i II okrivljenici  obvezni naknaditi trošak prekršajnog postupka u paušalnom iznosu od 30,00 trideset (eura) – S V A K I, u korist Državnog proračuna i to u roku od 1 (jedan) mjesec po pravomoćnosti prekršajnog naloga, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona.

IV/ Okrivljenici novčanu kaznu i troškove postupka plaćaju putem priloženih uplatnica.
O b r a z l o ž e n j e

1. MUP RH, PUZ, II. PP Zagreb klasa: 217-07/26-5/9728, ur. broj: 511-19-28-26-1 od 13. lipnja 2026. godine, podnijela je, optužni prijedlog protiv okrivljenika zbog prekršajnog djela činjenično i pravno opisanog u izreci ovog prekršajnog naloga. 
2. Razmotrivši optužni prijedlog Sud je utvrdio da su se stekli uvjeti iz čl. 230. Prekršajnog zakona za izdavanje prekršajnog naloga, jer je optužni prijedlog podnio ovlašteni tužitelj, a isti je utemeljen na obavljenom nadzoru ovlaštene osobe tužitelja, koja je o tome sačinila zapisnike. Ocijenivši činjenično stanje dovoljno utvrđenim i bez ispitivanja okrivljenika i provođenja glavne rasprave, Sud je utvrdio da su okrivljenici počinili prekršaj koji im se stavlja na teret, slijedom čega je odlučio kao u izreci.
3. Prilikom odmjere novčane kazne Sud je vodio računa o stupnju krivnje, opasnosti djela i svrsi kažnjavanja, kao i o ponašanju svakog od okrivljenika, te je kod I i II-okrivljenika olakotnim cijenio njihovu dosadašnju nekažnjavanost za istovrsne prekršaje.  
4. Zbog navedenog, izrečene su ublažene novčane kazne za počinjeni prekršaj, koje Sud smatra primjerenim, te da će se njihovim izricanjem postići svrha kažnjavanja i da će one dovoljno utjecati na okrivljenike da se ubuduće klone ovakvih i sličnih djela, kao i na svijest građana o povredi javnog poretka, društvene discipline i drugih društvenih vrijednosti, te pravednosti kažnjavanja njihovih počinitelja.
5. Odluka o troškovima prekršajnog postupka donijeta je na temelju cit. odredbi, s tim da je trošak postupka određen u paušalnom iznosu, koji se smatra primjerenim s obzirom na trajanje i složenost postupka. 

U Zagrebu, 10. srpnja 2026.

   Zapisničarka								  Sutkinja

Biljana Maljković						            Mirela Prstec Batarelo 


Uputa o pravnom lijeku:
Protiv ovog prekršajnog naloga okrivljenici i osobe iz čl. 192. st. 2. Prekršajnog zakona imaju pravo podnijeti prigovor Općinskom prekršajnom sudu u Zagrebu, Avenija Dubrovnik 8, u roku od 8 dana od dana njegovog primitka. Prigovor se podnosi u dva istovjetna primjerka. 
U prekršajnom postupku koji se vodi po prigovoru na prekršajni nalog zbog poricanja prekršaja sud nije vezan zabranom iz čl. 202. st. 4. Prekršajnog zakona (zabrana izmjene presude na štetu okrivljenika).


Dostavna naredba:
1. I-okr. Moustafa Mohamed Gharib Mohamed Nasar, Zagreb, Vučak 28,
2. II-okr. Vetri Saravanan Ganesha Moorthy, Zagreb, Vučak 28,
3. tužitelj, PUZ, II PP Zagreb
4. pismohrana-ovdje.

